ΓΡΑΠΤΗ ΕΡΩΤΗΣΗ E-1972/02

υποβολή: Patricia McKenna (Verts/ALE) προς την Επιτροπή

(8 Ιουλίου 2002)

Θέμα: Σταθμός καθαρισμού αστικών λυμάτων της Νοβέλδα — Monforte del Cid, Αυτόνομη Διοικητική Περιφέρεια της Βαλένθια

Η μονάδα καθαρισμού της Νοβέλδα στο Monforte del Cid της Αυτόνομης Διοικητικής Περιφέρειας της Βαλένθια συμπεριελήφθη στο Εθνικό Σχέδιο καθαρισμού των αστικών λυμάτων με συμφωνία πουπεγράφη στις 27 Φεβρουαρίου 1995 (Επίσημη Εφημερίδα της ισπανικής Κυβέρνησης της 16/12/1995) και κηρύχθηκε έργο γενικού συμφέροντος. Ως σήμερα το έργο δεν έχειλοποιηθεί, παρόλο που προορίζεται να εξυπηρετήσει πληθυσμό πουπερβαίνει τους 30 000 κατοίκους οι οποίοι σήμερα δεν έχουν άλλη επιλογή από το να απορρίπτουν τα αστικά τους λύματα στον ταλαιπωρημένο ποταμό Vinalop. Η κατάσταση αυτή αποτελεί σαφή παραβίαση της Οδηγίας 91/271/ΕΟΚ(1) του Συμβουλίου της 21ης Μαΐου 1991 για την επεξεργασία των αστικών λυμάτων, η οποία, στα άρθρα 3 και 4, ορίζει ότι το αργότερο ως τις 31 Δεκεμβρίου 2000 οι οικισμοί με τα συγκεκριμένα χαρακτηριστικά πρέπει να διαθέτουν δίκτυα αποχέτευσης και καθαρισμού των αστικών λυμάτων.

Με δεδομένη την κατάφωρη αυτή παραβίαση, τι μέτρα προτίθεται να λάβει η Επιτροπή προκειμένου να επανορθώσει την κατάσταση και να δώσει λύση στο πρόβλημα·

(1) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(20 Σεπτεμβρίου 2002)

Η οδηγία 91/271/ΕΟΚ(1) του Συμβουλίου, της 21ης Μαΐου 1991, για την επεξεργασία των αστικών λυμάτων, καθορίζει σαφώς τους περιβαλλοντικούς στόχους και τις προθεσμίες, εντός των οποίων οι εν λόγω στόχοι πρέπει να πραγματοποιηθούν.

Πρέπει ναπενθυμιστεί ότι οι οικισμοί των οποίων το ισοδύναμο πληθυσμού (ι.π.)(2)περβαίνει 15 000 πρέπει να είναι εξοπλισμένοι με συστήματα συλλογής και δευτεροβάθμιας επεξεργασίας (δηλ. βιολογικής) το αργότερο μέχρι τις 31 Δεκεμβρίου 2000.

Η Επιτροπή εξετάζει τη στιγμή αυτή κατά πόσον όλοι οι κυριότεροι ευρωπαϊκοί οικισμοί συμμορφώνονται προς την προαναφερθείσα οδηγία και προσεχώς θα είναι σε θέση να κινήσει διαδικασίες επί παραβάσει κατά των κρατών μελών όπου διαπιστώνονται καθυστερήσεις σε σχέση με την εν λόγω προθεσμία.

Όσον αφορά την Ισπανία, η Επιτροπή έχει ενημερωθεί για τις καθυστερήσεις αυτές και θα κινηθεί οριζόντια διαδικασία επί παραβάσει για όλες τις πόλεις, οι οποίες δεν τηρούν αυτές τιςποχρεώσεις, μεταξύ των οποίων θα μπορούσαν να βρίσκονται οι πόλεις στις οποίες αναφέρεται το Αξιότιμο Μέλος του Κοινοβουλίου στην παρούσα γραπτή ερώτηση.

Πάντως, η Επιτροπή απέστειλε επιστολή στις ισπανικές αρχές, ώστε να ενημερωθεί πληρέστερα για την κατάσταση στην οποία βρίσκεται ο εν λόγω σταθμός καθαρισμού αστικών λυμάτων της Novelda — Monforte del Cid, στην επαρχία της Alicante, στην αυτόνομη διοικητική περιφέρεια της Βαλένθια.

Εξάλλου, πρέπει να σημειωθεί ότι η Επιτροπή τη στιγμή αυτή κινεί διαδικασία επί παραβάσει κατά της Ισπανίας, σύμφωνα με το άρθρο 226 της συνθήκης ΕΚ, διότι οι ισπανικές αρχές δεν έχουν παράσχει επαρκείς πληροφορίες για τον τρόπο με τον οποίο εφαρμόστηκε η οδηγία 91/271/ΕΟΚ. Ως εκ τούτου, κοινοποιήθηκε προειδοποιητική επιστολή, δεδομένου ότι οι ισπανικές αρχές δεν έχουν, κυρίως, διαβιβάσει γενική έκθεση σχετικά με την εφαρμογή της οδηγίας, ούτε σχετικές πληροφορίες για τους βιομηχανικούς κλάδους. Πρέπει, επίσης, να σημειωθεί ότι η Επιτροπή απηύθυνε προειδοποιητικές επιστολές, για τον ίδιο λόγο, σε πολλά κράτη μέλη.

(1) ΕΕ L 135 της 30.5.1991.

(2) Μονάδα μέτρησης της ρύπανσης σε οργανικές ουσίες που αντιπροσωπεύει τη μέση ρύπανση που ένα άτομο παράγει ανά ημέρα.